Trump dënon padinë ligjore që sfidon shpalljen e emergjencës kombëtare 
16 shtetet amerikane dhe disa organizata jofitimprurëse po sfidojnë shpalljen e emergjencës kombëtare nga Presidenti Trump, me synimin për të siguruar fonde për ndërtimin e murit kufitar me Meksikën
Presidenti Donald Trump e dënoi një padi ligjore të ngritur nga 16 shtete amerikane, të cilat sfidojnë deklarimin nga ana e tij të emergjencës kombëtare, me synim sigurimin e fondeve për ngritjen e një muri kufitar me Meksikën. Siç njofton korrespondetja e Zërit të Amerikës në Shtëpinë e Bardhë Patsy Widakuswara, padia ligjore argumenton se deklarimi i gjendjes së emergjencës nga Presidenti Trump është jokushtetues, ndërsa kërkon një vendim gjyqësor që do parandalonte zotin Trump të vepronte, ndërkohë gjykata shqyrton ligjshmërinë e saj. Agjentët amerikanë të kufirit zhvilluan këtë muaj një seri stërvitjesh pranë kufirit me Meksikën, ndërsa mijëra migrantë nga Amerika Qendrore kërkojnë azil në Shtetet e Bashkuara. Presidenti Donald Trump e ka quajtur rrjedhën e imigrantëve “pushtim” dhe shpalli emegjencën kombëtare. 16 shtete po e sfidojnë vendimin e zotit Trump. Xavier Becerra është Prokuror i Përgjishëm i Kalifornisë: Presidenti shpalli emergjencën kombëtare në fund të javës së kaluar, pasi Kongresi refuzoi fondet për një mur kufitar, një nga premtimet kryesore të fushatës së tij. Në një postim në rrjetin social Twitter, Presidenti Trump e kritikoi padinë dhe fajësoi demokratët: Aktpadia kërkon një vendim gjyqësor, që nënkupton se zoti Trump mund të mos jetë në gjendje të ndërtojë murin, ndërsa çështja trajtohet në gjykatë. Scott Anderson është me Institutin Brookings. Po ashtu, edhe disa organizata jofitimprurëse kanë ngritur padi kundër shpalljes së gjendjes së emergjencës nga presidenti. Procesi gjyqësor pritet të jetë i ndërlikuar. Paul Schiff Berman është ekspert ligjor në Universitetin George Washington: Zgjidhja e plotë e çështjes mund të zgjasë me muaj, apo vite thonë ekspertët. ...Edhe demokratët në Kongres po shqyrtojnë një aktpadi për të sfiduar deklaratën e presidentit, gjë që do të shtonte më shumë pengesat që zoti Trump të përmbushë premtimin e tij për ndërtimin e murit.